לאה (שם בדוי) עלתה לבדה לארץ מאוזבקיסטן לפני עשור, כשהיא יתומה מאב ואם ובן זוגה לשעבר, עימו הביאה שלושה ילדים (9, 8 ו-3.5) נעלם לפני כחצי שנה כשנכנסו לחובות, ושמחוב נותרה לבדה עם הנטל הכבד.
היום היא גרה בדירה קטנה ושכורה עם כל החובות והחשבונות שמעיקים עליה, ויש לה בדיוק עשרה ימים כדי למצוא מקום לגור בו עם ילדיה. בעל הדירה שלא קיבל משמחוב תשלום של מספר חודשים פנה לדרכים המקובלות בחוק, והחל נגדה הליכי הוצאה לפועל, כאשר בית משפט קבע כי היא נדרשת לעזוב את דירתו עד ל-25 באוקטובר, "בבקשה תעזרו לי, אם לא אמצא מקום אני וילדי ניזרק לרחוב", היא אומרת היום ל"השקמה בת ים".
שמחוב שמבקשת את עזרת הציבור בעזרה כספית, או בתרומות מזון ורכוש מפרטת על המצבה הקשה: "המקרר ריק לגמרי, יש לי ילד חולה ואין לי כסף לתרופות", ומספרת כי למרות צו בית המשפט, ניסתה לפנות לליבו של בעל הדירה, "דיברתי איתו אבל הוא לא מוכן לעזור לי יותר, גם הרבנים מהשכונה ומבית הכנסת באזורי פנו אליו בבקשה שישאיר אותי עד שאסתדר, אך הוא לא מוכן, אני גם לא שופטת אותו, ומבינה גם אותו".
לאה מוסיפה ואומרת, "בחיים שלי לא ביקשתי תרומות או עזרה מאף אחד, אבל החיים הובילו אותי למקום שלא חשבתי שאהיה בו. אני לא מצליחה להרים את הראש מעל המים. חשבון הבנק שלי מעוקל ולכן אין לי אפילו מספר חשבון בו אנשים יוכלו לתרום, אך בכל זאת ובלית ברירה אני מבקשת את עזרת הציבור, באוכל, במוצרים או בכסף"
המעוניינים לסייע מוזמנים לפנות למערכת "השקמה בת ים".